Bernadotte
Bernadotte on ranskalaista alkuperää oleva hallitsijasuku, joka on hallinnut Ruotsia vuodesta 1818 alkaen ja Norjaa vuosina 1818–1905. Suvun nykyinen päämies on kuningas Kaarle XVI Kustaa. Kuningashuoneen perustaja oli Ranskan marsalkka Jean-Baptiste Bernadotte, jonka Ruotsin valtiopäivät valitsi kruununperijäksi kuningas Kaarle XIII:n jälkeen. Bernadottet ovat olleet hallitsijoina parisataa vuotta, ja sinä aikana Ruotsi on siirtynyt itsevaltaisesta perustuslaillisesta monarkiasta seremonialliseen kuninkuuteen.
Peter Hultqvist
Carl Anders Peter Hultqvist (s. 31. joulukuuta 1958) on ruotsalainen journalisti ja Ruotsin sosiaalidemokraattisen työväenpuolueen poliitikko. Hän on toiminut Ruotsin puolustusministerinä 3. lokakuuta 2014 alkaen. Hultqvist on istunut valtiopäivillä vuodesta 2006 ja johtanut valtiopäivien puolustusvaliokuntaa vuosina 2011–2014. Hultqvistin äiti oli kotoisin Kuusamosta. Hänet vietiin sotalapsena Ruotsiin, jonne hän jäi pysyvästi. Hultqvist on selittänyt tämän olevan taustatekijänä hänen erityissuhteelleen Suomeen ja suomalaisiin niin henkilökohtaisella kuin poliittisella tasolla.